જયારે “કોઈ મિલ ગયા” ફિલ્મ આવેલી ત્યારે કોઈએ વિચાર્યું પણ નહતું કે આની સિકવલ આવશે અને એ પણ સુપરહીરો મૂવી હશે. પણ જયારે 2007 માં ક્ર્રીશ આવ્યું ત્યારે બધા જોતા જ રહી ગયા. સ્ટોરી આગળ વધે છે કોઈ મિલ ગયાના અંત થી જયારે રોહિતને છોકરો જન્મે ત્યારે એ પણ તેની શક્તિ સાથે લઈને જ જન્મે છે પણ તેની જાણ તેની દાદી પાછળથી થાય છે અને ખબર પડતા જ તે શહેર છોડીને કોઈક દુર્ગમ ગામમાં રેહવા જતા રહે છે જ્યાં કોઈ તેમને ઓળખતું નથી. ત્યાં જ ક્રિષ્ના મોટો થાય છે અને ઉમર સાથે તેની શક્તિઓ વિકસે છે. પછી થોડું ફાસ્ટ ફોરવર્ડ જે તમને ખબર જ છે. ક્રિષ્ના જયારે સિંગાપુરમાં એક સર્કસમાં જાય છે ત્યારે ત્યાં આગ લગતા લોકોના જીવ જોખમમાં આવી પડતા તેમને બચાવવા માટે પ્રયત્ન કરવો હોય છે પણ તેની દાદીને આપેલા વચન મુજબ તે પોતાની ઓળખ દુનિયા સમક્ષ છતી ન કરી શકે, અને તેથી તે એ બાજુમાં પડેલુ જોકરનું તૂટેલું માસ્ક ઉઠાવી પહેરી લે છે જેનાથી તેનો ચહેરો ઢંકાઈ જાય અને તે ઓળખાય નહિ. તે જ ક્ષણે જન્મ થાય છે સુપરહીરો ક્ર્રીશનો.